Stephanus X

Stephanus X aut IXRatio paparum cum nomine Stephano controversa est. (natus, Fridericus, circiter 1020 Karl Mittermaier, Die deutschen Päpste. Benedikt XVI. und seine deutschen Vorgänger, 2006, p. 102. in Lotharingia— mortuus Florentiae, 29 Martii 1058) fuit episcopus Romanus et papa Ecclesiae Catholicae Romanae a 2 Augusti 1057 usque ad mortem. 

 Vita 
Fridericus Gozzelo Lotharingiae, Gozzelonis ducis Lotharingiae filius, Leodici studuit apud ecclesiam Sancti Lamberti.

Wazo Belgicus, inter annum 1042 et 1048 episcopus Leodici, Friderici Gozzelonis amicus erat, qui Wazonis archidiaconus fuit.

Anno 1050 is Romam venit. Insequenti anno die 9 Martii cancellarius curiae Romanae et die 10 Iunii bibliothecarius a Papa Leone IX Fridericus Gozzelo factus est.

Die 14 Iunii 1057 is Cardinalis a Papa Victore II creatus est.

Is abbas Monti Casini fuit, et papa abbas mansit.

 Pontificatus 
Fridericus Gozzelo Lotharingiae sibi nomen pontificale imposuit "Stephanum Nonum" (serius usque ad annum 1961 dictum "Decimum", Papa Stephano II enumerato). Stephanus Papa contra rerum divinarum mercatum (simonia) et presbyterorum nuptias pugnavit et praeclarum emendatorem ecclesiae Petrum Damiani cardinalem creavit. Stephano successit Benedictus X, antipapa.

Is Florentiae in ecclesia Sanctae Reparatae sepultus est.

 Nexus externus 

 Bibliographia 
 Mittermaier, Karl. 2006. Die deutschen Päpste: Benedikt XVI. und seine deutschen Vorgänger.

 Notae 

Categoria:Papae
Categoria:Nati saeculo 11
Categoria:Mortui 1058
Categoria:Incolae Lotharingiae
Categoria:Abbates Montis Casini